stanford-oval/wikipedia huggingface dataset:
Suzanne Collins

| Suzanne Collins |
| --- | --- |
 Collins vuonna 2010
Henkilötiedot
Syntynyt: 10. elokuuta 1962 (ikä 62) Hartford, Connecticut, Yhdysvallat
Kansalaisuus:   Yhdysvallat
Ammatti:  kirjailija, käsikirjoittaja
Kirjailija
Äidinkieli: englanti
Tuotannon kieli: englanti
Tyylilajit:  lasten- ja nuortenkirjallisuus
Aiheet:  fantasia, tieteiskirjallisuus
Esikoisteos:  Alismaan tarinat   Nälkäpeli-trilogia
 Nimikirjoitus
Aiheesta muualla
[www.suzannecollinsbooks.com Kotisivut]
Löydä lisää kirjailijoitaKirjallisuuden teemasivulta
Suzanne Collins (s. 10. elokuuta 1962) on yhdysvaltalainen nuortenkirjailija. Collins tunnetaan Suomessa parhaiten  Nälkäpeli-trilogiastaan ja Alismaan tarinoista.
Collinsin ura alkoi vuonna 1991 lastentelevisiosarjojen käsikirjoittajana esimerkiksi Nickelodeonilla. Hän käsikirjoitti muun muassa sarjoja Clarissa Explains it All, The Mystery Files of Shelby Woo, Little Bear ja Oswald. Collinsin työskennellessä Kids WB:n Generation O! -parissa hän kohtasi lastenkirjailija James Proimosin, joka suostutteli hänet kokeilemaan lastenkirjojen kirjoittamista. Nykyään Collins asuu Connecticutissa.
Tuotanto > Nälkäpeli-trilogia

Nälkäpeli (The Hunger Games, 2008)
Vihan liekit (Catching Fire, 2009)
Matkijanärhi (Mockingjay, 2010)
Nälkäpeli: Balladi laululinnuista ja käärmeistä (The Ballad of Songbirds and Snakes, 2020)
Tuotanto > Alismaan tarinat

Ylismaan Gregor.  (Gregor the Overlander, 2003)  Suomentanut Helene Bützow. Helsinki:  WSOY, 2013.  ISBN 978-951-0-39535-6.
Gregor ja Turman ennustus.  (Gregor and the Prophecy of Bane, 2004)  Suomentanut Helene Bützow. Helsinki:  WSOY, 2013.  ISBN 978-951-0-39882-1.
Gregor ja Alismaan vitsaus.  (Gregor and the Curse of the Warmbloods, 2005)  Suomentanut Helene Bützow. Helsinki:  WSOY, 2014.  ISBN 978-951-0-39884-5.
Gregor ja salaisuuksien merkit.  (Gregor and the Marks of Secret, 2006)  Suomentanut Helene Bützow. Helsinki:  WSOY, 2015.  ISBN 978-951-0-40942-8.
Gregor ja rottien koodi.  (Gregor and the Code of Claw, 2007)  Suomentanut Helene Bützow. Helsinki:  WSOY, 2016.  ISBN 978-951-0-40943-5.
Tuotanto > Muu tuotanto

Fire Proof: Shelby Woo #11 (1999)
When Charlie McButton Lost Power (2005)
Year of the Jungle (2013)
Tabina järv

| Tabina järv |
| --- | --- |
 Näkymä vuodelta 2016
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°49′11″N, 27°18′27″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Korgõsilla ojan valuma-alue
Järveen tulevat joet:  Korgõsilla oja
Laskuoja:  Korgõsilla oja
Järvinumero:  VEE2142800
Mittaustietoja
Pinnankorkeus:  65 m
Rantaviiva:  8,35 km
Pinta-ala:  22,4 ha
Saaria:  4
 fiTabina järv 
Tabina järv  on Virossa Võrumaalla Võrun kunnassa sijaitseva järvi.
Maantietoa

Järvialueen pinta-ala on 33,1 hehtaaria ja se on 250 metriä pitkä ja 100 metriä leveä. Se sijaitsee alavassa ja tasaisessa laaksossa, jossa järveä ympäröi laaja ruovikko. Järven vesiala, jonka suuruus on vain 22,4 hehtaaria, on pirstoutunut saarimaisten alueiden ympärille. Saarimaisia alueita on vähintään neljä ja niiden yhteinen pinta-ala on 10,7 hehtaaria. Järven vedenpinnan korkeus on keskimäärin 65,0 m mpy., mutta se vaihtelee vuodenaikojen mukaan.
Järven rantaviivan pituus on 8,4 kilometriä ja sen rannat ovat pääasiassa ruovikkoa. Eteläranta kohoaa Tabina mäeksi Tabinan kylässä, joka sijaitsee järven eteläpuolelta ohittavan maantientien varrella. Kylän laajat pellot laskevat etelärinteitä alas järvelle. Järven pohjoispuolella jyrkimmät rinteet sijaitsevat 300 metrin päässä rannasta. Siellä aukeaa laaja metsäalue. Järven rannat ovat yhtä taloa lukuun ottamatta autiot eikä sinne johda tietä.
Luontoarvoja

Tabina järv on eräs Vörumaan antoisimpia lintujärviä, jossa voi tarkkailla lintuja rantoja kiertelemällä tai soutaen. Järvellä pesii uikkuja, sotkia, kaulushaikara, jalohaikara, yölaulajia ja mustatiirojen yhdyskunta.
Vesistösuhteita

Tabina järv kuuluu Korgõsilla ojan valuma-alueeseen, jossa Korgõsilla oja on Piusa jõen sivu-uoma. Piusa jõgi laskee Pihkovanjärven eteläosaan, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Tabina järven läpi virtaa Korgõsilla eli Raagsilla oja, joka yhtyy 2,5 kilometrin päässä Piusa jõgeen noin 60 kilometriä Pihkovanjärven rannassa sijaitsevasta joensuusta. Tabina järv on Korgõsilla ojan läpivirtausjärvi, jolla ei ole kartan mukaan muita merkittäviä tulo-ojia.
Huomautuksia

↑  Kohteen ympäristön kasvillisuutta, asutusta ja nimistöä on tarkistettu Internetin Google tai Bing karttapalvelusta käyttäen järven koordinaatteja.
Aiheesta muualla

Tabina järv, estbirding (viroksi)
Tango delirium

| Tango delirium Klamydia |
| --- | --- | --- |

Studioalbumin tiedot
 Äänitetty : 1.–21. syyskuuta 1997 Headline Studio, Tampere
 Julkaistu: 1997
 Tuottaja(t): Jani Viitanen & Ari Laurila
 Tyylilaji: punk rock, shock rock
 Kesto: 44.27
 Levy-yhtiö: Kråklund Records
Listasijoitukset
  Suomen virallinen lista: 7.
Klamydian muut julkaisut
| Klamysutra 1996 | Tango delirium 1997 | Klamytologia 1998 |
Tango delirium on Klamydian vuonna 1997 julkaistu albumi. Se nousi ilmestymisviikollaan Suomen virallisen albumilistan sijalle 13, ja ylsi parhaimmillaan sijalle 7.
Kappaleet

Herra morkkis – 2.19 (säv. Vesa Jokinen, san. Vesa Jokinen, sov. Vesa Jokinen, Jari Helin)
Aku Ankka -laulu – 3.06 (säv. Jari Helin, san. Jari Helin, sov. Klamydia)
Paha päivä – 2.49 (säv. Vesa Jokinen, san. Vesa Jokinen, sov. Vesa Jokinen, Jari Helin)
Musta Jaska – 2.08 (säv. Vesa Jokinen, san. Toni Pitkäsalo, sov. Vesa Jokinen, Jari Helin)
Satans fjonga – 2.51 (säv. Vesa Jokinen, san. Vesa Jokinen, Toni Pitkäsalo, sov. Klamydia)
Turhaa – 2.28 (säv. Vesa Jokinen, san. Vesa Jokinen, sov. Vesa Jokinen)
Trubadur K. Pyysalo – 2.13 (säv. Vesa Jokinen, san. Vesa Jokinen, Toni Pitkäsalo, sov. Vesa Jokinen)
Huutaa saa!!! – 3.48 (säv. Vesa Jokinen, san. Vesa Jokinen, sov. Klamydia)
Tango delirium – 4.08 (säv. Jari Helin, san. Jari Helin, sov. Klamydia)
Pohjalainen pää – 2.43 (säv. Vesa Jokinen, san. Vesa Jokinen, sov. Vesa Jokinen, Jari Helin)
Kosketus – 4.02 (säv. Vesa Jokinen, san. Vesa Jokinen, sov. Vesa Jokinen, Jari Helin)
Tiukka bluusi – 2.20 (säv. Vesa Jokinen, san. Vesa Jokinen, sov. Klamydia)
6.30 – 3.46 (säv. Hannu Viinamäki, san. Hannu Viinamäki, sov. Klamydia)
Kaisa – 2.08 (säv. Vesa Jokinen, Costello Hautamäki, san. Vesa Jokinen, sov. Vesa Jokinen, Jari Helin)
Kuutamolla – 3.38 (säv. Hannu Viinamäki, san. Hannu Viinamäki, sov. Klamydia)
Kokoonpano

Vesku Jokinen – laulu
Jakke Helin – kitara
Hantta Viinamäki – basso
Riku Purtola – rummut
Kokoonpano > Vierailevat muusikot

Vicky Rosti – laulu (12)
Pate Mustajärvi – laulu (8)
Jukkis Järvinen – kosketinsoittimet (8, 11)
Mikko Kangasjärvi – harmonikka (9)
Ari Kankaanpää – mandoliini (15)
Frogley – taustalaulut (10, 11, 13)
Jani Viitanen – taustalaulut (4)
Szczecin-Świnoujścien satama

Szczecin-Świnoujścien sataman sijainti
Szczecin-Świnoujścien satama (puol. Morskich Portów Szczecin i Świnoujście, engl. Szczecin and Swinoujscie Seaports, LOCODE: PL SZZ (Szczecin) ja PL SWI (Świnoujście)) on Puolan länsirajan tuntumassa sijaitsevien Szczecinin ja Świnoujścien kaupunkien yhteinen, vuonna 1996 perustettu satamalaitos.
Kahden kaupungin satamia > Świnoujścien satama

Itämeren äärellä sijaitseva Świnoujścien satama pystyy ottamaan vastaan aluksia, joiden syväys on enintään 13,2 metriä ja joiden pituus ei ylitä 270 metriä. Satamaan kuuluu Puolan suurin kuivabulkin käsittelyterminaali (erityisesti hiiltä ja rautamalmia) sekä lauttaterminaali. Kaupunki toimi jo 1700-luvun puolivälissä Szczecinin (tuolloin Stettin) ulkosatamana.
Kahden kaupungin satamia > Szczecinin satama

Mereltä 65 kilometriä sisämaahan päin sijaitsevaan Szczecinin satamaan saavat tulla syväykseltään korkeintaan 9,15-metriset ja pituudeltaan 215-metriset alukset. Satama on yleissatama.
Kahden kaupungin satamia > Nesteytetyn kaasun (LNG) terminaali

Szczecinin syväsatama-alueen Itämeren-puoleiselle rannalle rakennettiin uusi aallonmurtaja ja sen suojaan aluksi suuruudeltaan 2,5 miljardin kuutiometrin (bmc) vuosikapasiteettiin kykenevä LNG-terminaali. Vuonna 2017 uutisoitiin tarpeesta kasvattaa tämän sataman tällöin jo 5,0 miljardin kuutiometrin LNG-vuosikapasiteettia edelleen 7,5 miljardiin kuutiometriin. Esimerkiksi Puolan valtion kontrolloima maakaasuyhtiö PGNiG oli suunnitellut tuovansa jatkossa Qatarista 2,9 miljardia kuutiometriä nesteytettyä maakaasua vuosittain sataman kautta. Maakaasuyhtiö oli käynyt keskusteluja myös Yhdysvalloista tuotavan LNG:n määrän lisäämiseksi.
Kahden kaupungin satamia > Vapaa-alueet

Sekä Świnoujścien että Szczecinin satama-alueilla on erilliset vapaa-alueet EU:n tullialueen ulkopuolista varastointia ja liiketoimintaa varten.
Rahdin määrä

Vuonna 2011 satama oli rahtitonneissa mitattuna Puolan toiseksi suurin satama Gdańskin sataman jälkeen, ja konttirahtitonnien osalta 3. suurin Gdynian sataman jälkeen.
Szczecin-Świnoujścien sataman vuosittainen rahtimäärä:
| vuosi | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- |
| miljoonaa tonnia | 16,1 | 14,9 | 13,7 | 19,2 | 16,5 | 20,8 | 21,4 | 21,3 | 22,75 | 23,4 |
Aiheesta muualla

Kuvia tai muita tiedostoja aiheesta Szczecin-Świnoujścien satama Wikimedia Commonsissa
Szczecinin sataman kotisivut (englanniksi) (puolaksi) (saksaksi) (port.szczecin.pl)
Webkameroja satama-alueelta (Arkistoitu – Internet Archive) (port.szczecin.pl)
Świnoujścien satama-alueen kartta (puolaksi)
Väylä mereltä Świnoujścien satamaan
Kuivarahtialus Świnoujścien sataman kuivabulkkiterminaalissa
Szczecinin satamaa
UC AlbinoLeffe

Unione Calcio AlbinoLeffe on italialainen jalkapalloseura Leffen ja Albinon kaupungeista Bergamon maakunnasta. Seuran edustusjoukkue pelaa kaudella 2024–2025 maan kolmanneksi korkeimmalla sarjatasolla Serie C:ssä.
AlbinoLeffen kotistadion on Bergamossa sijaitseva 26 638 -paikkainen Atleti Azzurri d'Italia, jonka se jakaa Bergamon suurimman seuran Atalantan kanssa. Joukkue pelaa kotiottelunsa vaaleansinisissä paidoissa ja tummansinisissä shortseissa. Vierasasu on punakeltainen.
Historia

Seura sai alkunsa vuonna 1998, kun kahden vierekkäin sijaitsevan kaupungin Serie C2 -seurat Albinese Calcio ja SC Leffe yhdistyivät. Heti ensimmäisellä kaudellaan AlbinoLeffe nousi kolmanneksi korkeimmalle sarjatasolle Serie C1:een. Siellä joukkue majaili vuoteen 2003 asti, jolloin nousu toiseksi korkeimmalle sarjatasolle Serie B:hen toteutui. Joukkue varmisti nousunsa päihittämällä Pisan nousukarsintafinaalissa.
Kaudella 2007–2008 AlbinoLeffe oli lähellä nousta Italian pääsarjaan Serie A:han. Joukkue hävisi kuitenkin nousukarsintafinaalissa Leccelle yhteismaalein 2–1.
Seura on koko olemassaolonsa aikana kärsinyt heikoista yleisömääristä. Ennätys on kaudelta 2006–2007, jolloin AlbinoLeffen kotiotteluita seurasi keskimäärin 2 400 katsojaa.
Aiheesta muualla

Seuran sivusto (italiaksi)
Neurologinen poikkeavuus

Neurologiset poikkeavuudet, joista käytetään myös termiä neurologiset kehityshäiriöt eli aivojen kehityshäiriöt, tarkoittavat synnynnäistä tai kehityksellistä oireita aiheuttavaa neurobiologista erilaisuutta, johon saattaa liittyä myös hyödyllisiä ominaisuuksia.[lähde? ] Kehityshäiriöiden aiheuttamien oireiden aste vaihtelee merkityksettömästä erittäin invalidisoivaan.
Aivojen kehityshäiriön taustalla voivat olla perintötekijät tai sikiöaikana vaikuttaneet ulkoiset tekijät, kuten tulehdustaudit tai altistuminen haitallisille aineille.
Synnynnäinen poikkeavuus on havaittavissa heti lapsen synnyttyä taikka ensimmäisen elinkuukauden aikana, kun taas kehitykselliset poikkeavuudet havaitaan vasta myöhemmin lapsuudessa. Kehitykselliset poikkeavuudetkin johtuvat yleensä jo syntymähetkellä olemassa olleista sisäisistä ominaisuuksista.[lähde? ]
Monia neurobiologisia poikkeavuuksia pidettiin ennen huonosta äitisuhteesta johtuvina mielenterveyden häiriöinä.[lähde? ]
Neurologisia kehityshäiriöitä:
ADD eli tarkkaavaisuuden häiriö (F90.0)
ADHD eli ylivilkkauden ja tarkkaavaisuuden häiriö (F90.0)
autismin kirjon oireyhtymät kuten Aspergerin oireyhtymä (F84.5) ja Kannerin oireyhtymä (F84.0)
dysfasia eli kielen kehityksen häiriö (F80.1)
motoriikan erityisvaikeudet eli dyspraksia (F82)
oppimisen erityisvaikeudet kuten lukihäiriö (F81.0 ja F81.1) ja laskemiskyvyn häiriö eli dyskalkulia (F81.2)
Touretten oireyhtymä (F95.2)
älyllinen kehitysvammaisuus (F70-F73)
CP-vamma
FAS eli alkoholioireyhtymä.
Neurologisesti poikkeavan vastakohtana käytetään termejä neurotyypillinen (engl. neurotypical), neurologisesti tyypillinen (engl. neurologically typical) tai lyhennettä NT.
Kirjallisuutta

Broberg A., Almqvist K., Tjus T. (2005). Kliininen lapsipsykologia. Edita Helsinki
Evangelical Press Association

| Evangelical Press Association |
| --- | --- |
Perustettu:  1949
Tyyppi:  ammattijärjestö
Toimiala:  evankeliset aikakausjulkaisut
Kotipaikka:  Queen Creek, Arizona
Toiminta-alue:  Yhdysvallat
Aiheesta muualla
Sivusto
Infobox OKNimi-testi OK: 
Evangelical Press Association (lyh. EPA) on vuonna 1949 perustettu kristillisen painotoiminnan ja digitaalisten julkaisujen ammattijärjestö. Järjestön toimialaan kuuluvat aikakauslehdet, sanomalehdet, uutiskirjeet sekä sisältöpainotteiset verkkosivustot. EPA on maailman suurin evankelisten aikakausjulkaisujen ammattijärjestö.
Evangelical Press Association perustettiin vuonna 1949, kun 35 päätoimittajaa ja kustantajien edustajaa kokoontui Chicagossa ”edistääkseen evankelisen kristinuskon asiaa ja lisätäkseen kristillisen journalismin vaikuttavuutta”.
Vuonna 2010 EPA:lla oli 320 jäsenjulkaisua, joiden yhteenlaskettu levikki oli 22 miljoonaa. Lähes puolet näistä julkaisuista on lähetysjärjestöjen, seurakuntajärjestöjen ja evankelisten seminaarien tai korkeakoulujen tuottamia. EPA:n julkaisujen keskimääräinen levikki on 70 000. Yli viidenkymmenen julkaisun levikki on yli 100 000. Koska monet evankeliset julkaisut eivät kuitenkaan kuulu EPA:aan, varsinainen evankelinen lukijakunta on Yhdysvalloissa vielä suurempi.
GIFAS

GIFAS (ransk. Groupement des industries françaises aéronautiques et spatiales) on Ranskan ilmailu-, ohjus- ja avaruusteollisuuden yhdistys.
Sen edeltäjä perustettiin niinkin aikaisin kuin 11. tammikuuta 1908. Tähän perusryhmään kuuluivat alan pioneerit, mm. Robert Esnault-Pelterie, Louis Blériot, Louis Bréguet ja Gabriel Voisin. Yhdistyksen nimeksi tuli Chambre syndicale des industries aéronautiques (CSIAé). Syntyi myös kilpaileva yhdistys Association des industries de la locomotion aérienne, joka valmisteli ensimmäisen Pariisin ilmailunäyttelyn, joka pidettiin syksyllä 1909 Grand Palais’ssa.
Näiden kahden yhdistyminen tapahtui ja tästä muodostui myöhemmin Gifas, jonka nimen se sai vasta 1975.
Siinä on nykyisin 260 jäsenyritystä.
Aiheesta muualla

GIFASin sivusto
Fotbalová národní liga

Fotbalová národní liga, sponsorinimeltään Chance národní liga, on Tšekin jalkapalloilun toiseksi korkein sarjataso. Kaudella 2024–2025 sarjassa pelaa 16 joukkuetta. Sarjan päätteeksi ensimmäiseksi sijoittunut joukkue nousee suoraan korkeimmalle sarjatasolle Fortuna ligaan, kun toiseksi ja kolmanneksi sijoittuneet pelaavat pudotuspeliottelut. Kaksi viimeistä putoaa sarjatasoa alemmas.
Joukkueet kaudella 2024–2025

| Joukkue | Paikkakunta |
| --- | --- |
FC Zlín: Zlín
SK Sigma Olomouc B: Olomouc
FC Silon Táborsko: Tábor
MFK Vyškov: Vyškov
MFK Chrudim: Chrudim
SFC Opava: Opava
FC Sellier & Bellot Vlašim: Vlašim
FK Viktoria Žižkov: Praha
FC Zbrojovka Brno: Brno
SK Líšeň: Brno
AC Sparta Praha: Praha
1. SK Prostějov: Prostějov
FK Varnsdorf: Varnsdorf
FC Vysočina Jihlava: Jihlava
SK Slavia Praha: Praha
FC Baník Ostrava B: Ostrava
Lähde:
Aiheesta muualla

Kuvia tai muita tiedostoja aiheesta Fotbalová národní liga Wikimedia Commonsissa
Viralliset kotisivut
NutriAsia

| NutriAsia, Inc>  |
| --- | --- |

Tunnuslause:  Masarap, Masaya basta't NutriAsia!
Perustettu:  1. lokakuuta 1991
Kotipaikka:   Taguig, Filippiinit
Toimiala:  elintarviketeollisuus
Kotisivu:  www.nutriasia.com
Infobox OKVirheellinen NIMI-arvo: 
NutriAsia, Inc. on filippiiniläinen ruokayhtiö, joka sijaitsee Taguigissa. NutriAsia on perustettu Enriton Natural Foods, Inc. -nimisenä 1. lokakuuta 1990.
Brändit

Alcopro
Amihan
Big2
Datu Puti
Golden Fiesta
Jufran
Locally
Mafran
Mang Tomas
Nelicom
Papa
Silver Swan
UFC
Aiheesta muualla

Yrityksen kotisivut (englanniksi)
Moana Hotel

| Moana Surfrider |
| --- | --- |

Sijainti:  Honolulu
Koordinaatit:  21°16′35″N, 157°49′35″W
Rakennustyyppi:  Hotelli
Valmistumisvuosi:  1901
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Moana Surfrider Hotel (nykyään The Westin Moana-Surfrider) on hotelli Havaijilla. Se sijaitsee Kalakaua Avenuella Honolulussa. Hotelli rakennettiin 1800-luvun lopulla, ja se avasi ovensa vieraille vuonna 1901. Se on siten Havaijin vanhin hotelli. Hotellin nimi tulee havaijin kielen merta tarkoittavasta sanasta. Hotellista käytetään usein nimitystä "First Lady Of Waikiki".
Historia

Hotellin rakennutti Walter Chamberlain Peacock, honolululainen maanomistaja. The Moana Hotel valmistui 11. maaliskuuta 1901, jolloin se sai maailmanlaajuista tunnustusta arkkitehtuuristaan. Hotellissa oli valmistuessaan 75 huonetta, jotka olivat siihen aikaan poikkeuksellisen hyvin varusteltuja. Huoneista löytyi muun muassa puhelin ja oma kylpyhuone. Hotellissa oli myös alueen ensimmäinen sähköllä toimiva hissi.[lähde? ]
1920-luvulla Waikikin alue kävi läpi dramaattista rakennemuutosta. Vuonna 1928 valmistunut Ala Wai Canal kuivatti vaaralliseksi julistetut vetiset alueet rakennustoiminnan mahdollistamiseksi. Kuivatut alueet jaettiin 5 000 neliöjalan (465 m²) kokoisiin tontteihin, mikä muutti hiljalleen Waikikin alueen asumalähiöksi. The Moana Hotel jäi tämän asuinalueen keskelle.[lähde? ]
Hawaii Calls oli Yhdysvalloissa suosittu, maanlaajuinen radio-ohjelma, joka teki Havaijin musiikkia tunnetuksi. Radio-ohjelmaa lähetettiin The Moana Hotelin piha-alueelta 40 vuoden ajan vuosina 1935–1975.[lähde? ]
Hyökkäys Pearl Harboriin ja toinen maailmansota keskeyttivät turistivirran Waikikille. Alueesta tuli kuitenkin levähdys- ja rentoutumispaikka sotilaille. Alue ja The Moana Hotel oli monelle sotilaalle viimeinen pysähdyspaikka ennen sotaan joutumista ja taas ensimmäinen pysähdyspaikka sodasta palattaessa. Hotelli oli pääasiassa sotilaiden käytössä vuosina 1941–1945.[lähde? ]
Turismi kasvoi jälleen 1940- ja 50-lukujen taitteessa, jolloin saarelle aloitettiin säännölliset lennot Yhdysvaltojen länsirannikolta. Paikasta tuli jälleen nopeasti tasokas lomakohde. Elvis Presleyn kolme elokuvaa kuvattiin Oahulla, ja Presley oli yksi hotellin vakiovieraista.[lähde? ]
Vuonna 1952 hotellin itäpuolelle rakennettiin toinen hotelli, ”itäsiipi”, jonka nimeksi tuli The Surfrider Hotel. Vuonna 1959 The Moana Hotel myytiin Sheraton-ketjulle, joka rakennutti hotellin ”länsisiiven” eli hotellin nimeltä Sheraton Surfrider. Vuonna 1989 hotelliin tehtiin 50 miljoonan dollarin restaurointi, joka on palkittu monilla palkinnoilla.[lähde? ]
Nykyään hotellissa on 793 huonetta, joista 46 on sviittiä. Vuonna 2007 hotelli myytiin Westin-ketjulle, joka aloitti hotellissa mittavan remontin. Hotellin virallinen nimi on nykyään The Westin Moana-Surfrider.[lähde? ]
Aiheesta muualla

Viralliset sivut
Reipin museo

| Reipin museo |
| --- | --- |

Tyyppi:  Paikallismuseo
Sijainti:  Museotie 9, Pirkkala
Perustettu:  1960
Ylläpitäjä:  Pirkkalan kunta
Kotisivut:  Reipin museo
Koordinaatit:  61°26′49″N, 23°33′22″E
 fiReipin museo 
    
Reipin museo sijaitseee Pirkkalassa ja se on perustettu vuonna 1960 Pirkkala-seuran toimesta. Vuonna 1976 museo siirtyi Pirkkalan kunnan omistukseen. Reipinniemen ulkoilu- ja virkistysalueella sijaitsevalla museomäellä on kolme aittaa, parilato, sepän paja ja ajokaluvaja. Reipin museossa kävijä voi tutustua maatalous ja maalaiselämään, käsityötaitoihin ja entisajan koulunkäyntiin. Kotiseutumuseon kokoelma koostuu pääosin 1800-luvun loppupuolen ja 1900-luvun talonpoikaisesineistöstä, maaseudun elinkeinoihin, ruokatalouteen ja käsitöihin liittyen, esillä on lisäksi entisajan koulunkäynnistä kertova koulumuseokokoelma. Reipin museo sijaitsee arkeologisista löydöistään tunnetun Tursiannotkon välittömässä läheisyydessä.
Sampo-Rosenlew

| Sampo-Rosenlew |
| --- | --- |

Yritysmuoto:  osakeyhtiö
Perustettu:  1991
Perustaja:  Timo Prihti
Toimitusjohtaja:  Jussi Malmi 
Puheenjohtaja:  Jali Prihti
Kotipaikka:  Pori
Toiminta-alue:  maailmanlaajuinen
Toimiala:  konepajateollisuus
Tuotteet:  metsäkoneet, leikkuupuimurit
Liikevaihto:  105,2 milj. euroa (2015)
Nettotulos:  2,8 milj. euroa (2015)
Henkilöstö:  596 (2015)
Emoyhtiö:  Mahindra & Mahindra
Tytäryhtiöt:  Sampo Components Oy
Omistaja:  Mahindra & Mahindra (100 %)
Kotisivu:  www.sampo-rosenlew.fi
Infobox OKVirheellinen NIMI-arvo: 
Sampo-Rosenlew.
Sampo-Rosenlew Oy (lausunta ruots.   [- ruːsːenleːv]) on keskisuuri teollisuusyritys, joka perustettiin vuonna 1991 Timo Prihtin (k. 2021) ostettua liiketoiminnan. Teollinen toiminta nykyisissä tuotantotiloissa on alkanut vuonna 1853, jolloin Oy W. Rosenlew Ab aloitti toimintansa.
Yritys

Yhtiön kotipaikka on Pori, jossa sijaitsee sen suurin tuotantolaitos. Porissa valmistetaan leikkuupuimureita, metsäharvestereita ja metsäkuormatraktoreita. Pohjois-Afrikassa ja Kazakstanissa ja Uzbekistanissa on kokoonpanotehtaat, joissa paikalliset yritykset kokoavat Suomesta tuoduista osista leikkuupuimureita.
Historia > 1850-luku

Sampo-Rosenlew Oy:n edeltäjä, Oy W. Rosenlew Ab aloitti toimintansa Porissa vuonna 1853.
Porin Konepaja aloitti toimintansa Sampo-Rosenlewin nykyisellä tontilla vuonna 1858.
Historia > 1920-luku

Leikkuupuimurin edeltäjän, puimakoneen valmistus alkoi 1920-luvulla.
Historia > 1950-luku

Ensimmäisen oman leikkuupuimurimallin piirustukset valmistuivat 1954, suunnittelusta vastasivat insinööri Uno Skogberg ja teknikko Tuure Salmi. Sampo 547LP valmistui 1955, jolloin se esiteltiin Porin maatalousnäyttelyssä. Samana vuonna Proto-Sampo hajotettiin ilkivaltaisesti yön aikana Noormarkussa ja paranneltu malli poltettiin Kokemäellä varastorakennuksen mukana.
Yrityksen päätuotteen, leikkuupuimurin valmistus alkoi Porin tehtaalla vuonna 1957. Ensimmäinen valmistettu leikkuupuimurimalli oli Sampo 657 LP.
Historia > 1960-luku

Raimo Korpinen osallistui lokakuussa 1967 huippusalaiseen tuotekehitysprojektiin Yyterin metsissä. Hänet oli valittu koeajamaan Rosenlewin konepajan rakentamaa monitoimikonetta, joka katkoi ja karsi ensiharvennusmetsästä kaadettuja puita.
Kevättalvella 1967 myytiin viimeinen Sampo-puimakone, jonka valmistus oli lopetettu jo aiemmin.
Historia > 1980-luku

1988 perustettiin Hankkija-Maatalous, joka otti edustamansa Massey-Fergusonin rinnalle myyntiin Sampo-Rosenlewin leikkuupuimurit.
Historia > 1990-luku

Sampo Rosenlew 2000 -leikkuupuimurisarjaa alettiin valmistaa vuonna 1990.
Vuonna 1991 tehtaanjohtaja Timo Prihti perusti Sampo-Rosenlew Oy:n ja osti puimuriliiketoiminnan Rauma Oy:ltä.
Teollisuuspesukoneiden suunnittelu ja valmistus aloitettiin 1993 tukemaan kausiluonteista leikkuupuimurimyyntiä. Pian pesukoneista muodostui oma tuoteryhmänsä.
Vuonna 1996 yritys esitteli ensimmäisen Sampo-Rosenlew metsäharvesterimalli SR1046:n.